cyanic-selkie/wikianc huggingface dataset:
Gabriel Axel
Axel teki hyvin monen tyylilajin elokuvia. Hänen esikoiselokuvansa Altid ballade (1955) oli tyyliltään realistinen, Guld og grønne skove (1958) taas yhteiskunnallinen satiiri. Pukki paratiisissa (1962) ja Ilman pöksyjä hipoissa (1971) eroottisia komedioita, Det kære legetøj (1968) kevyt dokumentti pornografiasta yhteiskunnallisena ilmiönä, Amour (1970) kolmeen eri aikakauteen sijoittuva episodielokuva. Ranskassa Axel voitti Balzac-palkinnon Rembrandtista kertovalla tv-elokuvallaan La Ronde de nuit (1977). Oscar-voittaja Ranskalainen illallinen on 1800-luvun lopun Tanskaan sijoittuva Karen Blixen -filmatisointi, Valtikka veressä (Prinsen af Jylland, 1994) historiallinen seikkailuelokuva, ja Axelin viimeiseksi ohjaustyöksi jäänyt Leïla (2001) romanttinen draama nuoren tanskalaismiehen ja marokkolaisen berberitytön kohtaamisesta.
Matti Ahonen
thumb|150px|Matti Aleksander Ahonen Matti Aleksander Ahonen (27. joulukuuta 1891 Petäjävesi – 12. huhtikuuta 1964) oli suomalainen jääkärimajuri. Hänen vanhempansa olivat maanviljelijä Ahdon Ahonen ja Matilda Sulkunen. Hänen puolisonsa oli Vieno Pulkkinen.
Opinnot
Matti Ahonen kävi kansakoulun ja opiskeli viisi luokkaa Viipurin reaalikoulussa vuonna 1923, Kaasusuojelu-upseerikurssin hän suoritti 1924, Haminan taistelukoulussa hän opiskeli vuonna 1925, asemestarikurssin hän suoritti vuosina 1925–1926, kuormastovälineiden hoitokurssille hän osallistui vuonna 1928, aseteknikkojen täydennyskurssin hän suoritti vuonna 1930. Hän työskenteli ennen jääkäriksi ryhtymistään liikeapulaisena Jyväskylässä.
Suomen sisällissota
Matti Ahonen saapui takaisin Suomeen (Vaasaan) vänrikiksi ylennettynä jääkärien pääjoukon mukana 25. helmikuuta 1918. Hänet komennettiin Suomen sisällissodassa 1. jääkärirykmentin 1. jääkäripataljoonaan rahastonhoitajaksi ja talouspäälliköksi. Suomen sisällissodassa hän osallistui taisteluihin Lempäälässä ja Säiniöllä, jossa hän haavoittui 24. huhtikuuta 1918, haavoittuneenakin hän kykeni suistamaan punaisten sotilasjunan kiskoilta kääntämällä vaihteen junan alla.
Sisällissodan jälkeinen aika
Suomen sisällissodan jälkeen hän palveli Valkoisen kaartin rykmentin 1. komppaniassa 20. marraskuuta 1918 alkaen. Valkoisesta kaartista hän siirtyi nuoremmaksi upseeriksi Karjalan kaartin rykmentin 5. komppaniaan rahastonhoitajaksi, hän toimi myöhemmin samassa joukko-osastossa talouspäällikkönä.
Talvi- ja jatkosota
YH:n aikana hän toimi 13. ampumatarvikekomppanian päällikkönä sekä 2. Asevarasto-osaston päällikkönä vuodet 1939–1941. Jatkosodassa hän palveli 13. aseenkorjauskomppanian päällikkönä vuodet 1941–1942, jonka jälkeen vuodet 1942–1944 Sisä-Suomen suojeluskuntapiirin aseupseerina.
Sotien jälkeinen aika
Jatkosodan jälkeen hän sai palkkioviran huoltoupseerina Sisä-Suomen suojeluskuntapiiristä. Myöhemmin hän siirtyi Särkisalmi osakeyhtiöön kirjanpitäjäksi, josta tehtävästä hän jäi eläkkeelle vuonna 1947. Matti Aleksander Ahonen on haudattu Parikkalaan.
Tl
Tl tarkoittaa seuraavia asioita:
Power Rangers Mystic Force
Power Rangers Mystic Force on yhdysvaltalainen 32-osainen lasten televisiosarja, joka oli samalla 14. Power Rangers -tuotantokausi. Mystic Force käytti japanilaisen 29. Super Sentai -sarjan Mahou Sentai Magirangerin lavaste-, asu- ja kuvamateriaalia. Sarja esitettiin Yhdysvalloissa 20. helmikuuta 2006 – 13. marraskuuta 2006. Suomessa sarja esitettiin MTV3-kanavalla 6. tammikuuta 2008 – 10. elokuuta 2008.
Power Rangers Mystic Force oli ensimmäinen Power Rangers -sarja, jossa kaikkien viiden päärangerin näyttelijät olivat kotoisin joko Australiasta tai Uudesta-Seelannista (aiemmilla kausilla mukana oli ollut vähintään yksi ranger Pohjois-Amerikasta). Mystic Force on ainoa kausi, jolla rangereiden asuihin kuului viitat. Vaikka Mystic Forcessa ei ollut virallista yhteisjaksoa edellisen kauden rangereiden kanssa, Piggy nähtiin jaksossa "Kateellinen kissa" (Ranger Down).
Juoni
Kaksikymmentä vuotta sitten käytiin taikuutta täynnä olleessa rinnakkaisulottuvuudessa suuri taistelu pahuuden ja hyvyyden voimien välillä. Voimakas hirviösoturi Morticon aikoi armeijansa avulla valloittaa taikamaailman ja myös ihmisten asuttaman maailman. Hän kuitenkin joutui vastatusten voimakkaiden ja urheiden velhojen kanssa, jotka onnistuivat ajamaan pahuuden voimat takaisin ihmisten maailman reunamilta. Sen jälkeen kaikkein voimakkain velho Leanbow lähetti pahuuden voimat takaisin alamailmaan ja portinvartija sinetöi alamaailman portin ikuisiksi ajoiksi. Hyvät voimat siten pysäyttivät pahuuden, mutta menettivät samalla Leanbow'n, joka oli jäänyt varmistamaan pahuuden voimien pysymisen portin toisella puolella ja jäänyt sinne siten myös itse. Ihmisten maailmassa ei täten koskaan kuultu käydystä Suuresta taistelusta ja ihmisten eteen tehdyistä uhrauksista. Vielä tänäkin päivänä ihmiset elävät rauhallisen levollisina ja täysin tietämättöminä siitä, mitä pian tulisi tapahtumaan.
Eräänä päivänä rauhallisessa Briarwoodin pikkukaupungissa odottamattoman maanjäristyksen seurauksena sinetti kuitenkin murtui ja joukko pahoja olentoja pääsi jälleen vapaaksi. Kun velho Udonna ymmärsi pahojen voimien palanneen, hän etsi legendassa mainitut viisi soturia Briarwoodista liittymään rinnalleen Power Rangereiksi. Vaikka yksi teineistä olikin aluksi epäuskoinen, hänkin ymmärsi myöhemmin kohtalonsa ja liittyi muiden rinnalle taisteluun alamaailman johtajaa ja hänen lukuisia kätyreitään vastaan.
Kun Udonna menetti rangervoimansa salaperäiselle Koraggille, maailman kohtalo lepäsi vasta rangereiksi tulleiden Nickin, Chipin, Madisonin, Vidan ja Xanderin harteilla. Apunaan heillä oli Udonnan lisäksi hänen tunaroiva harjoittelija Clare ja vähän myöhemmin joukkoon liittyneet lampun henki Jenji ja hänen mestarinsa Daggeron. Mystic Force Power Rangereiden oli taikavoimiaan ja taistelutaitojaan käyttämällä yritettävä yhdessä pelastaa maailma.
Zordit
Mystic Rangerit (tai heidän hevosensa) muuttuivat yleensä itse zordeikseen. Ainoa poikkeus oli Solaris Knightin ohjaama junapohjainen Solar Streak. Rangereiden muodostettua Megazordinsa he ilmestyivät sen ohjaamoon tavallisissa rangerasuissaan.
Suomen europarlamenttivaalit 2019
Suomen europarlamenttivaalit 2019 järjestettiin 26. toukokuuta 2019. Suomi muodosti yhden vaalipiirin, josta valittiin 13 europarlamentaarikkoa D’Hondtin menetelmällä viisivuotiskaudeksi 2019–2024. Yhteensä Euroopan parlamenttiin valittiin 751 jäsentä 28 Euroopan maasta. Yhdistyneen kuningaskunnan erottua EU:sta europarlamentaarikkojen kokonaismäärä väheni ja Suomen paikkamäärä nousi 14:ään.
Ehdolle asettuvan oli jätettävä ehdokashakemus Helsingin vaalipiirilautakunnalle viimeistään 18. huhtikuuta.
Tulokset
Eduskuntavaalien 2019 tulos heijastui myös eurovaaleissa, selkeimpiä muutoksia olivat vihreiden voitto sekä keskustan tappio.
Suomen 2019 europarlamenttivaalien tulokset ! colspan="2" rowspan="2" style="text-align:left;"| Puolueet ! colspan="3"| Äänet ! colspan="2"| Paikat ! width="75"| Ääniä ! width="30"|% ! width="35"|+/– ! width="30"| Paikat ! width="35"|+/–
Ehdokkaat
Suomen 13 istuvasta europarlamentaarikosta 10 asettui ehdolle vuoden 2019 vaaleissa. Jatkokaudelle pyrkivät kokoomuksen Sirpa Pietikäinen, Henna Virkkunen ja Petri Sarvamaa, keskustan Elsi Katainen ja Mirja Vehkaperä, sosialidemokraattien Miapetra Kumpula-Natri, vihreiden Heidi Hautala, perussuomalaisten Pirkko Ruohonen-Lerner ja RKP:n Nils Torvalds. Myös vasemmistoliiton Merja Kyllönen oli ehdolla vaaleissa, mutta hän ilmoitti, ettei ota paikkaa vastaan, jos tulee valituksi. Pois jäivät keskustan vuodesta 2004 europarlamentaarikkona toiminut Anneli Jäätteenmäki, sosiaalidemokraattien vuodesta 2009 europarlamentaarikkona toiminut Liisa Jaakonsaari, sekä perussuomalaisten puheenjohtaja ja ensimmäisen kauden euroedustaja Jussi Halla-aho. Istuvista mepeistä uudelleen valittiin Pietikäinen, Virkkunen, Sarvamaa, Katainen, Kumpula-Natri, Hautala ja Torvalds.
Ehdokasluettelo
Parlamenttiin päässeet ehdokkaat on merkitty lihavoidulla tekstillä.
Elmu
thumb|Logo Elävän musiikin yhdistys ELMU ry (lyhyemmin Elmu) on helsinkiläinen yhdistys, jonka tehtävä on musiikkikulttuurin ja nuorison hyvinvoinnin edistäminen.
Elmu oli osa 1970-luvun lopulta alkanutta elävän musiikin yhdistysten aaltoa.
Yhdistyksen historiaa
thumb|Elmun Kansanjuhla Kaivopuistossa 1979, kuva: Harri Ahola
Elävän musiikin yhdistys ELMU ry perustettiin 17. toukokuuta 1978 päämääränä pelastaa helsinkiläinen musiikkielämä. Perustavaan kokoukseen osallistuivat muiden muassa Christian Moustgaard, Henrik Otto Donner, Tuomari Nurmio, Timo Kojo sekä Albert Järvinen, joka toimi lyhyen aikaa yhdistyksen rahastonhoitajana.
Elokuussa 1979 yhdistyksen tukikohdaksi vallattiin Ruoho­lahdesta alkoholistien yömajana aikaisemmin toiminut vanha maalivarasto, jota kutsuttiin "Lepakkoluolaksi" tai "Lepakoksi". Samoihin aikoihin järjestettiin myös Kaivopuistossa konsertti, jota kutsuttiin Kansanjuhlaksi.
Vuonna 1985 Elmun ympärillä kokoontui ryhmä, joka haaveili omasta paikallisradioasemasta, jonka avulla kehittyvä populaarimusiikki pääsisi paremmin kuuluviin. Vappuna 1985 aloitti Radio City. Elmu muuttui samalla ammattimaisemmaksi ja kansainvälisemmäksi. Elmu myi osuutensa Radio Citystä amerikkalaiselle SBS:lle vuonna 1996, ja radio muutti pois Lepakosta.
Vuoden 2019 lopussa Elmun toiminta Nosturissa loppui, ehtien toimia siellä 20 vuotta kuten Lepakossakin aiemmin. Talo puretaan rakennettavien asuinkerrostalojen vuoksi.
Pian tämän jälkeen Elmu alkoi suunnittelemaan tiloja Puhoksen ostoskeskukseen Helsingissä.
Toimintamuotoja
Elmun toiminta painottuu epäkaupallisuuteen ja riippumattomuuteen taiteellisista suunnista. Yhdistyksen perustehtäviin kuuluu musiikkikulttuurin ja nuorison hyvinvoinnin edistäminen. Tähän pyritään luomalla kansainvälisiä yhteyksiä, tuomalla esille musiikkikulttuuria, tiedottamalla ja huomioimalla toiminnassa nuorison tarpeita. Elmulle on tärkeää saada Nosturissa toimivat yhteisöt ja yhteistyökumppanit sitoutumaan sen toimintaan.
Elmu pyrkii palvelemaan nuorisoa ja tarjoaa vaihtoehtoisia ja monimuotoisia tapoja lähestyä kulttuuria ja sosiaalisuutta. Se järjestää muun muassa tapahtumia, konsertteja, diskoja, teknoraveja, teatteria ja taidenäyttelyitä. Näiden lisäksi Elmu on jo pitkään järjestänyt festivaali- ja konserttimatkoja muun muassa Roskildeen ja Sweden Rock Festivaliin.
Mari Mikkola
Mari Mikkola on suomalainen filosofi, joka toimii filosofian professorina Oxfordin yliopistossa. Hän on toiminut 2005–2008 filosofian lehtorina Stirlingin ja 2008–2010 Lancasterin yliopistoissa. Hän oli 2010–2016 apulaisprofessori ja 2016–2017 käytännöllisen filosofian professori Berliinin Humboldt-yliopistossa.
Mikkolan tutkimusaloja ovat feministinen filosofia sekä erityisesti feministinen metafysiikka ja feministinen pornografian tutkimus. Hän on yksi Journal of Social Ontology-lehden toimittajista. Lisäksi Mikkola on Society for Women in Philosophy Germanyn (SWIP Germany) puheenjohtaja ja yksi järjestön perustajajäsenistä.
Lorentzin voima
Fysiikassa Lorentzin voima on voima, jonka sähkömagneettinen kenttä aiheuttaa varattuun hiukkaseen. Hiukkaseen vaikuttaa sähkökentästä aiheutuva voima ja magneettikentästä aiheutuva voima. Yhdistettynä ne antavat Hendrik Lorentzin mukaan nimetyn Lorentzin voiman yhtälön
missä
Positiivisesti varattu hiukkanen kiihtyy yhtälön mukaan sähkökentän E osoittamaan suuntaan, mutta magneettikenttä B aiheuttaa hiukkaseen sekä magneettikenttää että nopeuden suuntaa vastaan kohtisuoran voiman. Siispä tasaisessa magneettikentässä hiukkanen joutuu ympyräliikkeeseen, jos siihen ei vaikuta muita voimia.
Oikean käden sääntö
thumb|200px|Oikean käden sääntö. [[Sähkövirta|Virta I (peukalo) kuvaa positiivisten hiukkasten nopeuden suuntaa. Etusormi merkitsee magneettikentän B suuntaa ja keskisormi hiukkaseen kohdistuneen voiman F suuntaa.]] Magneettikentän aiheuttaman voiman suunta voidaan hahmottaa positiivisesti varautuneiden hiukkasten tapauksessa oikean käden säännön mukaisesti.
Oikean käden sääntöä käytettäessä peukalo, etusormi ja keskisormi asetetaan osoittamaan kohtisuorasti toisiaan vastaan kuvan osoittamalla tavalla. Magneettikenttä osoittaa keskisormen suuntaan ja hiukkasen nopeus etusormen suuntaan. Lorentzin voima osoittaa tällöin peukalon suuntaan, jos hiukkanen on positiivisesti varautunut. Negatiivisesti varautuneen hiukkasen tapauksessa voima osoittaa vastakkaiseen suuntaan.
Kuvassa on esitetty sääntö hieman toisella tapaa (eri sormia vastaa eri suureet), mutta lopputulos on sama.
Sovellukset
Lorentzin voima on olennainen sovelluksien kannalta esimerkiksi massaspektrometreissä ja syklotroneissa.
Valkeislampi (Multia)
Valkeislampi on Keski-Suomessa Multialla Kierrosperän kylän lähellä sijaitseva lampi, joka kuuluu Kokemäenjoen vesistöön.
NHL:n laajennusvaraustilaisuus 2000
Säännöt
26 joukkuetta saivat suojata yhden maalivahdin, viisi puolustajaa, ja yhdeksän hyökkääjää, tai vaihtoehtoisesti kaksi maalivahtia, kolme puolustajaa ja seitsemän hyökkääjää. Nashville Predators ja Atlanta Thrashers olivat liigan uusimpia joukkueita joten niiden ei tarvinnut osallistua tapahtumaan.
Valkeislampi (Multia)
Maantietoa
Lammen pinta-ala on 2,4 hehtaaria ja se on 350 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 800 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Pussijoen alueeseen (35.641) se kuuluu.
NHL:n laajennusvaraustilaisuus 2000
Säännöt
52 pelaajaa varattiin uusiin joukkueisiin. Kaikista 26 osallistuneesta joukkueesta valittiin kaksi pelaajaa. Blue Jackets ja Wild valitsivat kummatkin ensimmäisen 24 varauksen aikana kolme maalivahtia, kahdeksan puolustajaa ja kolmetoista hyökkääjää. Loput kaksi varausta olisivat voineet olla miltä tahansa pelipaikalta.
Samassa yhteydessä tehtyjä kauppoja
Columbus Minnesota
Tilaisuuden jälkeen
Jotkin pelaajat eivät pysyneet joukkueissaan pitkään, ja jotkut jopa kaupattiin pois samana päivänä.
Columbus
Seuraavat pelaajat eivät viipyneet heidät varanneiden organisaatioiden palkkalistoilla kovinkaan pitkään:
Minnesota
Peurunlampi
Peurunlampi on Keski-Suomessa Multialla Karhilan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 4,9 hehtaaria ja se on 350 metriä pitkä ja 250 metriä leveä.Lammen tilavuudeksi on saatu 70 000 kuutiometriä eli 0,070 miljoonaa kuutiometriä. Sen keskisyvyys on 1,4 metriä ja suurin syvyys on 2,0 metriä. Lammella ei ole kartan mukaan saaria. Sen rantaviivan pituus on 900 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Saikanjoen valuma-alueeseen (35.639) se kuuluu.
Grantin piirikunta (Louisiana)
Grantin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 22 389 vuonna 2019. Piirikunnan hallintokeskus on Colfaxin kunta. Piirikunta on perustettu vuonna 1869.
Mika Niemi (jääkiekkoilija, 1981)
Mika Niemi (s. 26. huhtikuuta 1981 Tampere) on suomalainen jääkiekkoilija.
Ura
Niemi aloitti jääkiekon pelaamisen Tapparassa, josta siirtyi B-juniori-ikäisenä ensin KOO-VEEn ja myöhemmin Ilveksen junioreiden kautta Ilveksen liigajoukkueeseen. Ilveksessä hän pelasi SM-liigaa kaksi kautta (2002–2004) ja siirtyi sieltä Ässiin. Niemi pelasi Ässissä yhden kauden ja siirtyi sieltä Mestikseen, Mikkelin Jukureihin kaudeksi 2005–2006. Jukureissa Niemi oli sarjan tehokkaimpia pelaajia saldolla 8+29 ja hän olikin ratkaisemassa Mestiksen mestaruutta joukkueelleen. Loistavan kauden jälkeen Niemi siirtyi Jyväskylään JYPin SM-liigajoukkueeseen kaudeksi 2006–2007, Niemi pelasi tällä kaudella liigan lisäksi 2 lainaottelua Jukureissa. Kaudella 2007–2008 Niemi jatkoi JYP:ssä mutta pelasi kauden aikana myös SM-liigaa HPK:ssa sekä Mestistä SaPKo:ssa ja Sportissa. Kaudeksi 2008-2009 Niemi siirtyi Mestisseura Lempäälän Kisaan, josta siirtyi 19 ottelun jälkeen loppukaudeksi Tapparaan.
Tapparasta Niemi siirtyi Ruotsin I-divisioonan Nynäshamniin, jossa pelasi kaksi kautta (2009–2011). Kummallakin kaudella hän iski yli 40 pistettä. Niemi ei pelannut kaudella 2011–2012 missään joukkueessa, kesällä 2012 hän teki sopimuksen Mestis-joukkue LeKin kanssa. Pelattuaan LeKissä kaksi kautta Niemi siirtyi kesällä 2014 Suomi-sarja joukkue Nokian Pyryyn. Pyryssä Niemi pelasi kolme kautta yli 1 pisteen keskiarvolla ja siirtyi sieltä KOOVEE:n joukkueeseen. Kaudelle 2018–2019 Niemi siirtyi pelaamaan II divisioonaan ensin Ikurin Vireen joukkueeseen ja sitten KOOVEE:n II joukkueeseen.
SEATO
Kaakkois-Aasian sopimusjärjestö (, SEATO) oli vuosina 1955–1977 toiminut Kaakkois-Aasian ja lounaisen Tyynenmeren maiden alueellinen puolustusliitto, joka perustettiin vastustamaan kommunismin leviämistä alueella. Perustamisen taustalla olivat Korean sota, kommunistien valtaannousu Pohjois-Vietnamissa sekä kommunistien kansannousuyritykset Filippiineillä ja Malaijassa. SEATO muodostettiin Trumanin doktriinin johdosta kylmän sodan aikana.
SEATO perustettiin sopimuksella, joka allekirjoitettiin Manilassa Filippiineillä 8. syyskuuta 1954 ja astui voimaan 19. helmikuuta 1955. Perustajavaltiot olivat Australia, Filippiinit, Pakistan, Ranska, Thaimaa, Uusi-Seelanti, Yhdistynyt kuningaskunta ja Yhdysvallat. Ranskan Indokiinasta muodostetut uudet valtiot Vietnam, Kambodža ja Laos eivät voineet vuoden 1954 Geneven konferenssin päätösten vuoksi liittyä SEATO:on, mutta ne kuuluivat silti Manilan sopimuksen mukaan SEATO:n suojeluksessa olleeseen alueeseen. Aloitteen puolustusliiton perustamisesta teki Yhdysvaltain ulkoministeri John Foster Dulles. Järjestön keskuspaikka oli Bangkokissa Thaimaassa.
SEATO:lla ei ollut omia sotavoimia, mutta sen jäsenvaltiot järjestivät yhteisiä sotaharjoituksia. Pakistan irtautui SEATO:sta vuonna 1968 ja Ranska veti taloudellisen tukensa pois siltä vuonna 1975, mikä merkitsi lopun alkua toiminnalle. Viimeiset SEATO.n sotaharjoitukset pidettiin helmikuussa 1976 ja järjestö lakkautettiin virallisesti 30. kesäkuuta 1977.
Sopimuksen sisältö
SEATO:n sopimusalue käsitti sen aasialaisten jäsen­valtioiden (Filippiinien, Pakistanin ja Thaimaan) alueet kokonaisuudessaan sekä lounaisella Tyynellämerellä merialueen, jonka pohjois­rajana oli leveyspiiri 21°30’ pohjoista leveyttä. Näin ollen esimerkiksi Brittiläinen Hongkong ja Taiwan jäivät sopimus­alueen ulko­puolelle. Sopimukseen liittyneessä pöytäkirjassa sanottiin lisäksi, että Kambodža ja Laos sekä ”Vietnamin valtion lain­käytön alainen vapaa territorio” (Etelä-Vietnam) eivät kuuluneet sopimus­alueeseen.
Myös siinä tapauksessa, että jonkin sopimus­jäsenen mukaan jonkin osapuolen, valtion tai territorion loukkaa­matto­muutta, alueellista koske­matto­muutta, itsenäisyyttä tai poliittista riippu­matto­muutta olisi uhattu muulla tavalla kuin väkivalloin tai jos sopimus­vyöhykkeen rauha olisi ollut muulla tavoin uhattuna, osapuolten oli viipymättä aloitettava neuvottelut ryhtymisestä yhteisen puolustautumisen edellyttämiin toimen­piteisiin. Sopimus ei kuitenkaan ehdottomasti velvoittanut puuttumaan asioihin sotilaallisesti, jos jokin sopimus­osa­puoli olisi joutunut aseellisen hyökkäyksen kohteeksi.
Toiminta
Järjestön virallisena johtajana toimi pääsihteeri vuodesta 1957 lähtien. Diplomaatti Pote Sarasin toimi tässä virassa vuoteen 1964 asti.
Anthony Leggett
Anthony James Leggett (s. 26. maaliskuuta 1938) on brittiläissyntyinen Yhdysvalloissa työskentelevä fyysikko. Hän on tunnetuimpia kylmien lämpötilojen fysiikan tutkijoita, ja hänelle myönnettiin Nobelin fysiikanpalkinto vuonna 2003 työstä kvanttihydrodynamiikan supranesteiden parissa yhdessä Vitali Ginzburgin ja Aleksei Abrikosovin kanssa. Legget tutkii suprajohteita, kvanttimekaniikkaa ja supranesteitä. Hän on professorina Illinoisissa, University of Illinois at Urbana-Champaignissa.
Suunnittelutoimintatutkimus
Suunnittelutoimintatutkimus (Action Design Research, ADR) on tietojärjestelmätieteessä kehitetty tutkimusmenetelmä. ADR:ssä yhdistyy suunnittelututkimuksen (design research) tavoite kehittää IT-artefakti, yleensä tietokoneohjelma, ja toimintatutkimuksen tavoite tehdä interventio organisaation tarpeiden mukaisesti.
ADR on suhteellisen tuore tutkimusmenetelmä. Se esiteltiin tietojärjestelmätieteen ykköslehdessä MIS Quarterlyssä kevään 2011 numerossa. Artikkelin tekijät ovat Maung K. Sein Agderin yliopistosta, Ola Henfridsson Viktoria Institutesta, Sandeep Purao Pennsylvania State Universitystä, Matti Rossi Aalto-yliopistosta ja Rikard Lindgren Göteborgin IT-yliopistosta.
IPCC
IPCC:n ovat perustaneet kaksi Yhdistyneiden kansakuntien alaista järjestöä, Maailman ilmatieteen järjestö (WMO) ja YK:n ympäristöohjelma (UNEP). Perustamispäätöksen taustalla oli tarve saada kootuksi luotettavaa ja päätöksentekijöille ymmärrettävässä muodossa olevaa tietoa. IPCC ei itse tee tutkimusta, mittauksia ja seurantaa, vaan kokoaa ja muokkaa ilmastonmuutoksesta saatavilla olevaa julkaistua ja vertaisarvioitua tieteellistä tutkimustietoa.
IPCC oli julkaissut vuoteen 2020 mennessä viisi laajaa arviointiraporttia. IPCC:n arviointiraporteissa kootaan tutkimusta ilmastotieteen eri osa-alueilta. Kuudes arviointiraportti on tarkoitus julkaista kokonaisuudessaan vuonna 2022. Raportin ensimmäinen osa julkaistiin elokuussa 2021. Laajojen kokoavien ja ilmastotieteen eri osa-alueita käsitteleviä osaraportteja sisältävien arviointiraporttien lisäksi IPCC julkaisee myös erikoisraportteja, joilla täydennetään ja syvennetään varsinaisten arviointiraporttien tarjoamaa tietoa. IPCC:n arviointiraportit ovat laajasti siteerattuja lähes missä tahansa ilmastonmuutosta koskevassa keskustelussa.
IPCC:n jäseninä on vuonna 2022 on 195 valtiota, jotka ovat myös WMO:n jäseniä. IPCC:n toimintaa ohjaa noin kerran vuodessa kokoontuva yleiskokous, johon osallistuu valtioiden, tutkimusinstituutioiden ja kansainvälisten organisaatioiden asiantuntijoita ja edustajia. Yleiskokous päättää IPCC-raporttien aiheista ja aikataulusta, paneelin työstä vastaavien henkilöiden valinnasta, budjeteista sekä toimintaperiaatteista. Suomen ympäristöministeriön asettaman IPCC-työryhmän tehtävänä on valmistella ja tukea Suomen osallistumista IPCC:n toimintaan. Työryhmän puheenjohtajana kauella 2019–2022 toimii Ilmatieteen laitoksen pääjohtaja Juhani Damski.
IPCC sai vuoden 2007 Nobelin rauhanpalkinnon yhdessä Yhdysvaltain entisen varapresidentin Al Goren kanssa. Norjan Nobel-komitea myönsi palkinnon tiedon lisäämisestä ihmisen aiheuttamasta ilmastonmuutoksesta ja työstä toimenpiteitä varten ilmastonmuutoksen korjaamiseksi.
Raportit
IPCC on julkaissut viisi laajaa arviointiraporttia, jotka sisältävät ilmastotutkimuksen eri osa-alueita käsitteleviä osaraportteja. IPCC:n raportit ovat laajasti siteerattuja lähes missä tahansa ilmastonmuutosta koskevassa keskustelussa. Vuoden 2007 raportin ensimmäinen osa ilmestyi helmikuussa 2007, loput myöhemmin samana vuonna. Ilmastonmuutoksen perustieteeseen keskittyvän ensimmäisen työryhmän osaraportin tekeminen aloitettiin marraskuussa 2003. Raportin sisältö kävi läpi kaksi kommentointikierrosta, joiden aikana yli 650 asiantuntijaa, hallitusta ja kansainvälistä järjestöä jättivät yhteensä yli 30 000 kommenttia. Edelliset raportit julkaistiin 1990, 1995 ja 2001. Viides arviointiraportti julkaistiin 2014. Kuudes arviointiraportti on tarkoitus julkaista kokonaisuudessaan vuonna 2022.
Lokakuussa 2018 IPCC julkaisi erikoisraportin, jossa arvioitiin teollisen ajan alun jälkeisen 1,5 asteen lämpenemisen vaikutuksia maapallolla. Raportissa esitellään myös keinoja hillitä lämpenemistä 1,5 asteeseen.
Raporttien synty
Arviointiraporttien kirjoittajat jakautuvat aihe- tai lukukohtaisesti vastuussa oleviin pääkirjoittajiin ja näistä valittuihin, laajemmista kokonaisuuksista vastaaviin koordinoiviin pääkirjoittajiin, ja joukkoon pääkirjoittajien nimeämiä avustavia kirjoittajia. Ne asiantuntijoista, joita ei valita johonkin näistä tehtävistä, toimivat luonnoksia arvioivina kommentaattoreina. Pääkirjoittajien valinnassa pyritään monipuolisuuteen näkökannoissa, asiantuntemuksessa ja tasapuolisuuteen niin maantieteellisessä, kuin taloudellisessa mielessä. Samaan pyritään kommentointiprosessissa. Kirjoittajien lisäksi luvuille ja yhteenvedoille nimetään kullekin kaksi toimitussihteeriä joista toinen valitaan nimetyistä asiantuntijoista ja toinen asianomaisen IPCC:n työryhmän henkilöstöstä. Heidän tehtävänään on esittää kommentaattoreita työryhmälle ja valvoa pääkirjoittajista riippumattomasti arviointiprosessin ja toimitustyön objektiivisuutta, mutta myös auttaa pääkirjoittajia luonnoksien kirjoittamisessa.
Arviointiprosessin aikana asiantuntijakommentaattorit voivat halutessaan saada nähtäväkseen hallitusten edustajien ja muiden asiantuntijoiden arviot. Viidennen arviointiraportin asiantuntijoiden nimeämisvaiheessa kuka tahansa tieteellinen asiantuntija saattoi hakea hyväksymistä kirjoittajaksi tai kommentoijaksi.
Neljäs raportti 2007
IPCC:n neljäs arviointiraportti Climate Chance 2007 (, AR4) on neliosainen. Jokainen kolmesta työryhmäraportista sisältää yksityiskohtaisen tieteellisen katsauksen ja erilliset yhteenvedot asiantuntijoille (Technical summary) ja poliittisille päättäjille (Summary for policymakers).
Neljäs arviointiraportti, kuten useimmat IPCC:n 1996 jälkeen julkaistut raportit on luettavissa kokonaisuudessaan englanniksi IPCC:n verkkosivuilla.
Viides raportti 2014
Viides arviointiraportti koostuu kolmesta osaraportista sekä kokoavasta synteesiraportista. Jokainen kolmesta työryhmäraportista sisältää yksityiskohtaisen tieteellisen katsauksen ja erilliset yhteenvedot asiantuntijoille (Technical summary) ja poliittisille päättäjille (Summary for policymakers).
Erikoisraportti 2019 valtameristä ja jäätiköistä
IPCC:n 2019 raportin mukaan ilmastonmuutoksen seurauksena:
Kuudes arviointiraportti 2021–2022
IPCC:n kuudes arviointiraportti (eng. Sixth Assessment Report, AR6) julkaistaan vuosina 2021–2022. Arviointi koostuu kolmesta osaraportista ja yhteenvetoraportista. IPCC:n kuudennen arviointiraportin ensimmäinen osa julkaistiin 9. elokuuta 2021 ja toinen osa 28. helmikuuta 2022.
Elokuussa 2021 ilmestynyt ensimmäinen osa käsittelee ilmastonmuutoksen luonnontieteellistä taustaa kooten yhteen tiedot ilmastojärjestelmän muutoksista.
Raportti toteaa muun muassa, että ihmisten toiminnasta aiheutuvat kasvihuonekaasupäästöt ovat jo muuttaneet ilmastoa merkittävästi. Hallitustenvälinen ilmastonmuutospaneeli IPCC toteaa, että useiden vahinkoa aiheuttavien sääilmiöiden todennäköisyys on kasvanut. Myös monet meriä ja mannerjäätiköitä koskevat muutokset ovat jo nyt peruuttamattomia tai palautuvat hitaasti. Tulevien muutosten laajuus riippuu siitä, miten kasvihuonekaasujen, erityisesti hiilidioksidin, päästöt kehittyvät tulevaisuudessa.
Raportin mukaan maapallon keskilämpötila on noussut noin 1,1 °C esiteolliseen aikaan verrattuna ja ihmisten toiminta on aiheuttanut lähes kaiken tämän lämpenemisen. Ilmakehän kasvihuonekaasujen pitoisuudet, lämpötila ja merenpinta kohoavat ja jäätiköt vetäytyvät nopeammin kuin tuhansiin vuosiin. Arktisella alueella ilmasto lämpenee nopeammin kuin maapallolla keskimäärin – jopa yli kaksinkertaisella vauhdilla.
Hiilipäästöt
Ilmastonmuutos on pitkäaikainen ja kumuloituva ongelma. CO2 kerääntyy ilmakehään vuosikymmenien kuluessa. On olemassa maksimimäärä, joka johtaa vaikeuksiin. IPCC:n mukaan maksimi on 4,1 mrd tonnia hiiltä vuosittain 2004–2300. Nykyinen päästö on 6,3 mrd tonnia hiiltä vuodessa.
Kritiikki
Vaikka yksittäiset tieteentekijät ovat ilmaisseet erimielisyytensä IPCC:n tuloksista, ilmastotieteilijöiden ylivoimainen enemmistö (97 %) yhtyy niihin.
31 487 amerikkalaista tiedemiestä, joiden joukossa 9 029 filosofian tohtoria, allekirjoitti vetoomuksen, jossa kehotetaan Yhdysvaltojen hallitusta eroamaan Kioton sopimuksesta. 9 000 tohtoria on alle 1 % kaikista yhdysvaltalaisista tohtoreista. Samassa vetoomus todetaan että "ei ole vakuuttavaa tieteellistä näyttöä siitä, että ihmisen toiminnasta aiheutuvat hiilidioksidi-, metaani- tai muut kasvihuonekaasujen päästöt aiheuttaisivat nyt tai nähtävissä olevassa tulevaisuudessa mitään katastrofaalista lämpenemistä ilmakehässä tai vakavia häiriöitä maapallon ilmastossa. Sen sijaan on olemassa runsaasti tieteellisiä todisteita siitä, että ilmakehän hiilidioksidipitoisuuden kasvu on monin tavoin hyödyksi kasvi- ja eläinkunnalle."
Virheet vuoden 2010 raportissa
Ihmisen aiheuttaman ilmastonmuutoksen vaikutusten vähentämiseksi esitetyt tarvittavat toimenpiteet tarkoittavat laajoja yhteiskunnallisia muutoksia, jonka johdosta aihe on myös herättänyt vastareaktioita. Tämän johdosta IPCC:tä syytettiin vahvasti julkisuudessa valehtelusta, paneelin jouduttua myöntämään tammikuussa 2010 ennustaneensa virheellisesti Himalajan jäätiköiden saattavan sulaa vuoteen 2035 mennessä. Vahvistamattoman ja myöhemmin virheelliseksi osoittautuneen tiedon raporttiin lisännyt aasialainen tutkija perusteli lähteiden käyttöä halulla vaikuttaa päättäjiin alueelle potentiaalisesti tärkeässä asiassa. Vuoden 2010 alussa konservatiivisessa Sunday Telegraphissa esitettiin väitteitä, joiden mukaan osana IPCC:n todistusaineistoa oli muun muassa vuoristokiipeilylehden artikkeli ja maisterinopinnäyte, jossa oli haastateltu sveitsiläisiä turistioppaita vuoristoalueella. Virheellisyys osassa tieteellistä prosessia ei välttämättä kumoa muiden osien väitteitä, vaikka laskeekin jossain määrin uskottavuutta. IPCC on kritisoidun raportin jälkeen julkaissut kaksi muuta raporttia 2014 ja 2018, joista vastaavaa kohua ei ole noussut.
Ancient History Encyclopedia
Ancient History Encyclopedia on vuonna 2009 perustettu antiikin historian verkkotietosanakirja. Sivuston tarkoituksena on kohottaa historian opetuksen tasoa vapaasti käytettävän ja luotettavan aineiston avulla. . Sen on perustanut Jan van der Crabben, ja sen kotipaikka on Horsham Britanniassa. Sivusto on saanut kiitosta eri tahoilta, ja sitä suosittelevat muun muassa yhdysvaltalainen School Library Journal ja Euroopan komission Open Education Europa initiative. Se on saanut EURidin .eu Web Award -opetuspalkinnon.
Suomen filmivalmistajien liitto
Suomen filmivalmistajien liitto SFVL ry on vuosien 1945–1990 välillä toiminut elokuvatuotantoyhtiöiden etujärjestö. Järjestön aktiivinen toiminta yhdistettiin Suomen elokuvatuottajien keskusliittoon vuonna 1990. Järjestö oli myös Suomen Filmikamarin jäsen.
Raymond Davis
Raymond Davis Jr. (14. lokakuuta 1914 – 31. toukokuuta 2006) oli yhdysvaltalainen kemisti ja fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa.
Hän oli osallisena 1960-luvun lopussa Homestaken kokeessa (jota joskus kutsutaan myös Davisin kokeeksi). Siinä kerättiin ja laskettiin Auringossa tapahtuvan fuusioreaktion tuottamia neutriinoja. John Bacall teki laskelmat, Davis suunnitteli mittaukset. Koe oli ensimmäinen, jossa onnistuttiin havaitsemaan ja laskemaan Auringosta lähteviä neutriinoja. Mittausjärjestely toimi jatkuvasti vuodesta 1970 vuoteen 1994.
Karma (Kamelotin albumi)
Karma on yhdysvaltalaisen Kamelot-metalliyhtyeen albumi vuodelta 2001.
Kappaleet
Kaikkien kappaleiden sävellys ja sanoitus Youngblood–Khan, ellei toisin mainittu.
Felice Cece
pienoiskuva Felice Cece (26. maaliskuuta 1936 – 12. toukokuuta 2020 ) oli italialainen roomalaiskatolinen arkkipiispa. Hänet vihittiin papiksi 5. heinäkuuta 1959 ja nimitettiin Calvi e Teanon hiippakunnan piispaksi 17. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Bernardin Gantin, jota avustivat Giuseppe Costanzo ja Matteo Guido Sperandeo. Cecen johtama hiippakunta nimettiin 30. syyskuuta 1986 uudelleen Teano-Calviksi.
Cece sai 8. helmikuuta 1989 nimityksen Sorrento-Castellammare di Stabian arkkihiippakunnan arkkipiispaksi.
Suomen elokuvatoimistojen liitto
Suomen elokuvatoimistojen liitto SEL ry on elokuvateatterielokuvien ja kuvatallenteiden maahantuojien ja levittäjien yhdistys. Sen tarkoitus on edistää alan tervettä kehitystä sekä estää vilpillistä kilpailua. Yhdistyksen jäsenenä on 20 yritystä. Yhdistys on perustettu vuonna 1937 ja se toimi vuoteen 1964 saakka nimellä Suomen Filmivuokraajaliitto. Yhdistys on Suomen Filmikamari ry:n jäsen. Yhdistyksen puheenjohtaja on Katarina Nyman, varapuheenjohtaja Mika Nieminen ja toiminnanjohtajana on Tero Koistinen. Yhdistyksen ruotsinkielinen nimi on Finlands Filmbyråers Förbund ja englanninkielinen nimi on The Finnish Film Distributors´ Association.
Anne Keothavong
Anne Keothavong (s. 16. syyskuuta 1983 Lontoo, Englanti) on brittiläinen tennispelaaja. Parhaimmillaan hän oli kaksinpelissä WTA-listan sijalla 48 helmikuussa 2009. Hän voitti urallaan 20 ITF-turnausta kaksinpelissä ja kahdeksan turnausta nelinpelissä.
Grand Slam -turnauksissa Keothavong pääsi parhaimmillaan kolmannelle kierrokselle Yhdysvaltain avoimissa 2008. Hän voitti turnauksen toisella kierroksella Francesca Schiavonen, mutta hävisi kolmannella kierroksella viidenneksi sijoitetulle Jelena Dementjevalle.
Keothavongin läpimurtokausi oli 2009, jolloin hän pääsi kolmessa eri WTA-turnauksessa välieriin. Samana vuonna hänestä tuli ensimmäinen brittiläinen maailmanlistan top 50:ssä vuoden 1993 jälkeen. Hänen kautensa päättyi kuitenkin heinäkuun lopussa loukkaantumisen vuoksi. Hän palasi myöhemmin kentille ja nousi takaisin top 100:n joukkoon, mutta vuosi 2013 sujui häneltä huonosti, ja hän ilmoitti uransa lopettamisesta heinäkuussa 2013.
LINPACK
LINPACK on tietokoneen suorituskyvyn mittaamiseen tarkoitettu ohjelmisto. Ohjelma ratkoo lineaariyhtälöitä mitatakseen järjestelmän liukulukulaskentanopeuden.
Ohjelma on kirjoitettu Fortranilla ja sen ovat kehittäneet Jack Dongarra, Jim Bunch, Cleve Moler ja Pete Stewart 1970-luvulla.
Vuonna 2013 Dongarra kertoi HPCG-ohjelmasta, joka jatkossa esitetään TOP500 -listalla LINPACK-tuloksen rinnalla. Linpack on ollut käytössä Top500 -listan ensimmäisestä julkaisusta lähtien vuodesta 1993. Ajan myötä suoritettavat laskennat ovat kehittyneet monimutkaisemmiksi ja vaativat korkeaa kaistanleveyttä sekä alhaista latenssia (viivettä).
Valmistustekniikka
Valmistustekniikka käsittää menetelmät, joiden avulla metalleista, puusta, muoveista ja muistakin raaka-aineista, kuten keraameista, tekstiileistä ja luusta valmistetaan esineitä työstämällä, muovaamalla tai yhdistämällä muihin materiaaleihin, kokoamalla, hitsaamalla, kutomalla, ompelemalla, liimalla tai muulla tavalla liittämällä. Valmistusteknisiä apukeinoja ihminen on joutunut käyttämään jo esihistoriassaan esimerkiksi piikirveiden valmistamiseksi. Tieteellisenä alana ja kouluissa opetettava oppina valmistustekniikka syntyi teollisen vallankumouksen myötä 1800-luvulla, kun kisällilaitos murentui. Sepän pajat muuttuivat samalla konepajoiksi. Konepaja-nimityksen rinnalla on alettu käyttää myös sanaa metallituotetehdas.
Valmistustekniikan alueeseen kuluvat tuotantolaitokset koostuvat usein monista yksittäisistä, omalla ohjauksella toimivasta tai työntekijän käyttämästä tuotantokoneesta.
Katso myös
Výroba
Pieni Palojärvi (Multia)
Pieni Palojärvi on Keski-Suomessa Multialla Väätäiskylänn lähellä sijaitseva järvi, joka kuuluu Kokemäenjoen vesistöön.
Slovakian vaakuna
thumb|150px|Slovakian nykyinen vaakuna thumb|150px|Slovakian vaakuna vuosina 1960-1990 Slovakian vaakuna on Slovakian tunnus. Vaakuna määritellään perustuslaissa lipun, hymnin ja kansallisen sinetin ohella. Vaakunasta tuli itsenäisen Slovakian symboli 1. tammikuuta 1993.
Pieni Palojärvi (Multia)
Maantietoa
Järven pinta-ala on 14,9 hehtaaria ja se on 1,0 kilometriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä. .
Slovakian vaakuna
Vaakunassa on punaisella pohjalla hopeinen kaksoisristi, joka kohoaa kolmen sinisen vuoren huipun keskeltä. Risti on Lothringenin risti, jossa alempi poikkiristi on ylempää pidempi. Kristinuskon slaaveille tuoneet Kyrillos ja Methodios käyttivät perinteen mukaan tällaista ristiä. Kolme vuorta symbolisoivat Slovakian kolmea vuoristoketjua, Ylä-Tatraa, Matala-Tatraa ja Malá Fatraa.
Pieni Palojärvi (Multia)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Pussijoen alueeseen (35.641) se kuuluu.
Slovakian vaakuna
Vaakunaa käytetään myös osana Slovakian lipussa. Kansallisessa sinetissä vaakunaa ympäröi teksti ”Slovenská Republika”, ”Slovakian tasavalta”.
Ivana Brkljačić
thumb|250px|Ivana Brkljačić Ivana Brkljačić (s. 25. tammikuuta 1983 Villingen-Schwenningen, Saksa) on kroatialainen moukarinheittäjä. Brkljačićin suurimmat saavutukset ovat junioreiden MM-kulta vuosilta 2000 ja 2002. Hän oli myös mukana olympiakisoissa 2000, missä hän sijoittui finaalissa yhdenneksitoista. Hänen ennätyksensä on 75,08, minkä hän heitti kesäkuussa 2007 Varsovassa.
MM-kisat 2007
Brkljačić lähti yhtenä suurimmista voittajasuosikeista MM-kisoihin 2007. Hän heittikin karsinnan 1. kierroksella tuloksen 74,83, mutta epäonnistui finaalissa jääden yhdenneksitoista.
Hiekantakanen
Hiekantakanen on Keski-Suomessa Saarijärvellä ja Multialla Kukon kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 8,1 hehtaaria ja se on 500 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Iso Palojärven alueeseen (35.642) se kuuluu.
Bursa
Bursa (aikaisemmin Brusa tai Prusa) on Turkin neljänneksi suurin kaupunki. Bursassa oli vuonna 2014 arviolta 1 800 278 asukasta. Sen pinta-ala on 1 036 km². Kaupunki sijaitsee Turkin luoteisosassa ja se on Bursan maakunnan pääkaupunki. Se tunnettaneen parhaiten Iskender-kebabista.
Historia
thumb|left|250px|Bursa vuonna 1890
Bursan kaupungin alueella oli yli 2000 vuotta sitten Makedoniaan kuulunut Kiosin kaupunki, jonka Makedonian kuningas Filippos V lahjoitti Bithynian kuningas Prusias I:lle vuonna 210 eaa., koska Bithynia oli auttanut Makedoniaa sodassa Pergamonia ja Herakleia Pontikea vastaan. Prusias nimesi kaupungin itsensä mukaan Prusaksi.
Silkkitien läntisessä päätepisteessä sijainneesta Bursasta tuli Osmanien valtakunnan pääkaupunki, kun he valtasivat kaupungin Bysantilta vuonna 1326. Osmanien valloitettua Edirnen 1362 Bursa menetti pääkaupungin aseman, mutta säilytti kuitenkin asemansa alueen hallinnollisena ja taloudellisena keskuksena. Osmanien hallinnan aikana Bursasta tuli tärkeä silkkikaupankäyntipaikka, Bursan huomattavimmat tuotteet olivat kaftaanit, tyynyt sekä kirjottu silkki. Kaupunki oli tunnettu myös veitsistään ja hevosvaunuistaan.
right|220px|thumb|Bursan keskustaa
Talous
Nykyään Bursa on Turkin autoteollisuuden keskus. Italialaisella Fiatilla ja ranskalaisella Renault'lla on ollut tuotantoa Bursassa jo vuosia. Elintarviketeollisuus on vahva, sillä esimerkiksi Coca-Colalla ja Pepsillä on tuotantoa kaupungissa.
Bursan maaperä sopii maataloustuotteiden viljelyyn. Viljelyn määrä on tosin laskenut kaupungin raskaan teollisuuden takia.
Bursa on vetovoimainen matkailukohde, sillä aivan kaupungin lähistöllä sijaitseva Uludağ on yksi Turkin parhaista talviurheilukeskuksista. Rooman valtakunnan ajoista lähtien Bursan kylpylät ovat houkutelleet ihmisiä.
Koulutus
Vuonna 1975 perustettu Uludağin yliopisto on Luoteis-Turkin tunnetuimmista ja parhaista yliopistoista. Lukuvuoden 2005–2006 aikana yliopistossa opiskeli noin 40 000 opiskelijaa.
Urheilu
Bursan ammattilaisjalkapallojoukkue Bursaspor pelaa Turkin Superliigaa. "Vihreät Alligaattorit" pelaavat kotiottelunsa Bursa Atatürk Stadiumilla
Bursa harkitsee vuoden 2018 talviolympialaisten järjestämistä.
Michael Tarnat
Michael Tarnat (s. 27. lokakuuta 1969 Hilden Saksan liittotasavalta) on saksalainen jalkapalloilija, jonka pelipaikka oli vasen laitapuolustaja. Tarnat pelasi 16 kautta Saksan pääsarjassa Bundesliigassa ja yhden kauden Englannin Valioliigassa. Hänen lempinimensä on ”Tanne”, joka tarkoittaa pihtaa.
Varhainen ura
Tarnat aloitti jalkapalloilun SV Hilden-Nordissa. Ammattilaisuransa hän aloitti vuonna 1991 MSV Duisburgissa. Ensimmäisen Bundesliiga-ottelunsa hän pelasi 2. elokuuta 1991 kotiottelussa VfB Stuttgartia vastaan. Ensimmäisen maalinsa hän teki ottelussa VfB Leipzigia vastaan 23. elokuuta 1993. Kesällä 2004 hän siirtyi Karlsruheen, jossa hän pääsi heti avauskokoonpanoon. Hänet opittiin tuntemaan kovasta laukauksestaan ja hänestä tuli yksi Bundesliigan parhaita vapaapotkun antajia. Kolmen kauden aikana hän teki Karlsruhessa seitsemän maalia 81 ottelussa.
Bayern München
Kaudella 1999–2000 ottelu Eintracht Frankfurtia vastaan lienee erikoisin Tarnatin uralla, sillä kyseisessä ottelussa hän joutui pelaamaan puoli tuntia maalivahtina Oliver Kahnin ja hänen korvaajansa Bernd Dreherin loukkaannuttua. Tarnat päästi maalin pelattuaan vain kaksi minuuttia. Bayern kuitenkin voitti ottelun, kun Samuel Kuffour onnistui maalinteossa pelin lopussa.
Kansainvälinen solidaarisuussäätiö
Solidaarisuus (Kansainvälinen solidaarisuussäätiö) on suomalainen kehitysyhteistyöjärjestö. Solidaarisuus rakentaa maailmaa, jossa yksikään nainen ei kärsi väkivallasta eikä kukaan elä köyhyydessä. Se tekee työtä naisiin kohdistuvan väkivallan vähentämiseksi, köyhtymisen pysäyttämiseksi sekä globaalin muutoshalun edistämiseksi. Solidaarisuus toimii Nicaraguassa, Somalimaassa ja Keniassa, ja sen työstä hyötyi vuoden 2018 aikana 82 000 ihmistä. Solidaarisuus on Suomen ulkoasiainministeriön kumppanuusjärjestö.
Historia
Solidaarisuus on suomalainen, vuonna 1970 perustettu kehitysyhteistyöjärjestö. Sen perusti Suomen Sosialidemokraattinen Puolue itsenäiseksi säätiöksi. Toiminnan alkuaikoina Solidaarisuus oli tukemassa vapautusliikkeiden kamppailua yksinvaltaisten hallitsijoiden ja sotilasdiktatuurien kaatamiseksi eri puolella maailmaa.
Vuonna 2000 Solidaarisuus aloitti työn Somalimaassa painopisteinä erityisesti nuorten ammatillinen koulutus, naisten yhteiskunnallinen osallistuminen ja tyttöjen sukupuolielinten silpomisen vastainen työ.
Solidaarisuus aloitti vuonna 2001 lähialueyhteistyön Venäjän Karjalassa ja teki perheväkivallan vastaista työtä Sortavalassa. Yhteistyö loppui vuonna 2012. Vuonna 2015 Solidaarisuus aloitti uuden kehitysyhteistyöhankkeen Keniassa.
Solidaarisuudesta tuli ulkoasiainministeriön kehysjärjestö vuonna 2001 ja kumppanuusjärjestö vuonna 2003. Solidaarisuus on myös Reilun kaupan edistämisyhdistyksen perustajajäsen ja Vastuullinen Lahjoittaminen ry:n jäsen. Solidaarisuus on myös yksi yhdeksästä Nenäpäiväsäätiöön kuuluvasta järjestöstä. Nenäpäiväsäätiö järjestää vuosittain Nenäpäivä-keräyksen, jonka tuotto kanavoidaan järjestöjen kehitysyhteistyökohteisiin.
Presidentti Tarja Halonen on Solidaarisuuden entinen puheenjohtaja ja nykyinen kunniapuheenjohtaja.
Toiminta
Solidaarisuus edistää naisten oikeuksia ja kestävää toimeentuloa yli 100 paikallisyhteisössä Somalimaassa, Keniassa ja Nicaraguassa. Solidaarisuus toimii yhteistyössä paikallisten kumppanijärjestöjen kanssa, jolloin osaaminen jää heille.
Solidaarisuuden toimintatapaan kuuluu tarjota kumppaneille asiantuntijuutta, tukea ja rahoitusta sekä seurata tarkasti työn edistymistä ja kerätä oppeja. Huolellisuuteen ja laatuun panostaminen takaavat, että työn vaikutukset yhteisöissä ovat pysyviä. Kumppanijärjestöt ovat Solidaarisuuden työn ytimessä. Heillä on tarvittava paikallistuntemus ja halu toimia yhteisönsä hyväksi. He suunnittelevat itse toimintaansa ja päättävät, miten ongelmia olisi parasta ratkoa juuri heidän yhteisössään. Vaikuttajat ja vapaaehtoiset jalkautuvat yhteisöihin levittämään tietoa ja osaamista. He ovat rohkeita aktiiveja ja esikuvia, jotka innostavat muut mukaan. Vain yhteisön sisältä alkava muutos on kestävä.
Kehityshankkeista hyötyvät ihmiset osallistuvat niiden suunnitteluun, toteutukseen ja seurantaan. Solidaarisuus seuraa systemaattisesti hankkeiden kulkua, tuloksia ja vaikuttavuutta sekä itse että tilaamalla seurantaa ulkopuolisilta arvioijilta. Suomalainen työntekijä paikan päällä ja yhteistyö luotettavien paikallisten kumppanijärjestöjen kanssa varmistavat, että Solidaarisuuden työ vahvistaa kestävällä tavalla paikallista kansalaisyhteiskuntaa.
Tavoitteet
Solidaarisuuden visiona on maailma, jossa yksikään nainen ei kärsi väkivallasta eikä kukaan elä köyhyydessä. Solidaarisuus toteuttaa visionsa saavuttamiseksi kehitysyhteistyöohjelmaa (2018-2021), jonka keskiössä on tyttöihin ja naisiin kohdistuvan väkivallan vähentäminen ja paikallistalouksien vahvistaminen Somalimaassa, Keniassa ja Nicaraguassa. Ohjelman kolme päätavoitetta ovat:
Paikallistaloudet ovat taloudellisesti elinvoimaisia ja ekologisesti kestäviä
Solidaarisuus tekee työtä pientuottajien tuotannon ilmastokestävyyden parantamiseksi sekä naisten ja miesten toimeentulon kodentamiseksi. Se tukee yrittäjiä mm. teknologiainvestoinnein, kehittämällä vertaisneuvontaa, tukemalla yrittäjien järjestäytymistä ja tehostamalla maatalouden vesitaloutta. Ohjelmassa kehitetään naisten ja miesten kykyä suunnitella tuotantoa ja tuotteita vastaamaan ostajien tarpeita koulutuksen, neuvonnan ja asiantuntijatuen avulla. Lisäksi ohjelmassa kehitetään noin 650 maatilan kapasiteettia käyttää ilmastokestäviä tuotantomenetelmiä ja -teknologiaa.
Naiset ja miehet ovat voimaantuneita ehkäisemään naisiin kohdistuvaa väkivaltaa
Solidaarisuus kouluttaa yhteisöjen naisia ja miehiä naisiin ja tyttöihin kohdistuvan väkivallan, erityisesti naisten sukuelinten silpomisperinteen haittavaikutuksista, sekä naisten oikeuksista. Se pyrkii kestävään asennemuutokseen niin ruohonjuuritasolla kuin myös mielipidevaikuttajien, kuten viranomaisten ja uskonnollisten johtajien keskuudessa sekä poliittisella vaikuttamistyöllä. Naisiin kohdistuvaa väkivaltaa kitketään myös vahvistamalla naisten taloudellista roolia ja asemaa perheessä ja yhteisössä. Koulujen loma-aikoina, jolloin tytöt ovat suurimmassa silpomisvaarassa, järjestetään leirejä, jotka tarjoavat sekä turvapaikan että silpomiselle vaihtoehtoisen väkivallattoman aikuistumisriitin.
Ihmiset ja yhteisöt ovat vahvistuneet globaalin muutoshalun edistäjinä
Solidaarisuus pyrkii lisäämään julkista keskustelua tyttöjen sukuelinten silpomisesta ja naisiin kohdistuvasta väkivallasta niin kohdemaissa kuin Suomessakin järjestämällä keskustelutilaisuuksia ja tekemällä aktiivista mediatyötä. Keskustelun ylläpitämiseksi Solidaarisuus tekee tiivistä yhteistyötä Suomessa silpomisen vastaisen työn parissa toimivien järjestöjen ja keskeisten vaikuttajien kanssa. Solidaarisuus on mukana mm. Väestöliiton vuonna 2018 perustamassa Seksuaalioikeusverkostossa. Solidaarisuus on Fingon jäsenjärjestö ja toimii sen työryhmissä.